Afrikanerkinders moet glo hulle voorouers was kriminele wat ’n misdaad teen die mensdom gepleeg het.
Meneer die President, my mense is nie ’n mislukking nie. My mense het in dié land ’n voetspoor van hoëfunksieprestasies en hoëfunksiebesluite wat strek oor 300 jaar. Daar is baie wat hul mond uitspoel oor wat Afrikaners kwansuis gesteel het, maar kyk eerder wat het Jan en sy nasate na hierdie kontinent gebring:
Ons hou vandag ’n krisisberaad oor die krisis waarin u regering ons pragtige land en sy uitsonderlike gemeenskappe gedompel het. Ons geskiedenis wys dat krisisse ons nie skrikmaak nie. Krisisse maak ons sterker.
Krisisse het nog altyd vir Afrikaners die geleentheid gebied vir selfverwerkliking. NP van Wyk Louw het gesê ons is ’n volk met baie jeugde – ’n volk wat in elke krisis die verantwoordelikheid aanvaar om vry en regop te loop, om met verbeelding die klipbanke van ou denke af te breek, sodat die skoon water van helder dink en doen weer die woestyn kan bevrug.
Ons fokus nie op ’n reaktiewe taalstryd nie, maar skep taalstrategieë vir nuwe groeifases van Afrikaans.
Ons sal ons verantwoordelikheid teenoor ons kinders nakom. Meneer die President, u en die kulturele imperialiste moet kennis neem dat ons nie ons geskiedenis sal oorlaat aan die grys middelmatigheid van ’n gewaande, polities korrekte professionele neutraliteit nie.
Ons storie, geskryf oor drie eeue, wys duidelik ons is bouers, nie brekers nie. Ons skep momente en bou monumente. Elke monument is ’n uitroepteken van:
As jy iets wil uitvee, dan moet dit stilstaan, dan moet dit staties wees, sodat jou uitveër die stilstaande lyne kan uitvee. Ons denke en dade is elke dag aan die roer en aan die beweeg. Jy kan nie ’n bewegende perd op galop uitvee nie.
En ja, mnr die president, ons sal ons ook nie laat oorrompel word deur u en u meelopers nie. Ons sal hierdie land nie verlaat nie, want ons is hier gebore en dit is ook ons land. Ons antwoord op Sy roepstem en ons sal offer wat Hy vra, want ons is Sy kinders. Dit is ons voorvaders wat die land gemaak het wat hy was en wat u en u meelopers binne ‘n ommeseintjie in die gemors geplaas het wat hy vandag is. Ek sien op die nuus dat u meelopers vandag in die parlement groot gewag maak van die sg. vordering wat gemaak is om o.a. water en krag aan soveel mense te voorsien. Indien u en u meelopers en hulle se meelopers nie soveel geld gesteel het oor die afgelope 20 jaar nie, sou daardie vordering seker 3 maal meer wees en sou ons ook nie met die lee staatskas gesit het wat ons nou het nie. Sonder u en u mede diewe sou die land kon brek met die vordering wat gemaak is en sou u kon verstaan wat dit beteken om op te bou. Ek moet u gelukwens. U en u meelopers het, net soos ou Bob van Zim, u eie land binne ‘n ommesein in ‘n ashoop omskep. U beweeg nie waar ons beweeg nie. U sien nie die bedelaar op die straathoek nie. U sien nie die man wat jou smeek vir ‘n werk net om te eet nie. U sien nie die mense wat verdwaas staan na ‘n plaasaanval of huisbraak nie. Unsien nie die hartseer van ouers wie se kinders nou in ‘n ander land moet gaan woon omdat hulle nie meer welkom in hulle eie land is nie. Wat sal u dan nou daaroor omgee? Solank u net in Nkandla kan gaan wegkruip wanneer u aftree. Het u vergeet dat dit die mense van hierdie land is wat belasting betaal, wat u finansier om so te steel? Meneer die president, u en die gespuis wat hierdie land so plunder sal nie vir lank meer so kan aangaan nie. Dit is ons land en ons toekoms en die toekoms van ons kinders en omdat ons Afrikaners se DNA so is dat ons omgee vir wat ons s’n is sal ons nie gaan le nie. Ons sal altyd ‘n manier kry om te oorleef en vooruit te gaan. Met ons land en met ons nasie, sal dit wel wees, God regeer!
Ek sien die oorsaak van die krisis hier bo. “antwoord op Sy roepstem. Offer wat Hy vra.” is toe nooit op God van toepassing nie. My hele lewe lank dit mis gekyk. Ek sien ons volkie het tog wel iets om van te bekeer..
Baie dankie iemand staan op vir die Afrikaners. Moeg daarvoor dat ons soos honde behandel word, ons is die mense wat belasting, water en ligte, erfbelasting betaal, maar die ANC sorg net vir hulle self, het ook nie saak met hulle eie mense nie, solank hulle mense net vir hulle kan stem. Hulle koop hulle mense ook om met T-shirts en bier en R100 om vir hulle te stem, dit is lag van so regering!!